د وزيراعظم وکیل د عدالت د سپکاوي کيس کې د بينچ په اهليت پوښتنې کړي
 د وزيراعظم وکيل اعتزاز احسن ووئيل دائين د ارټيکل لسم اې لاندې موجوده بينچ دکيس داوريدنې اهليت نۀ لري
د صدارتي استثنا په اړه دخپل دريځ تکرارولو په ترڅ کې اعتزاز احسن وئيلي دي که هر څو زيات خلک صدر اصف علي زرداري نۀ خوښوي خو بيا هم هغه يو منتخب مشر دى او ځکه ديو عدالت په وړاندې هم نۀ شي پيش کيدى. سترې محکمې دزيارت په ورځ دوزيراعظم په ضد دعدالت دسپکاوي دکيس اوريدنه وکړه. ددغه کيس اوريدنه په جسټس ناصرالملک، جسټس اصف کهوسه، جسټس صمدجلال عثماني، جسټس اعجاز افضل خان، جسټس اعجاز احمد چوهدري، جسټس گلزار احمد او جسټس اطهر سيد مشتمل اووۀ کسيز بينچ کوله. د وزيراعظم وکيل اعتزاز احسن ووئيل دائين د ارټيکل لسم اې لاندې موجوده بينچ د کيس داوريدنې اهليت نۀ لري. هغه وويل روڼ انده کارروائي دې خبرې ته ضرورت لري چې يو تن به هم پخپل کيس کې جج نۀ وي. ددې په ځواب کې جسټس اصف سعيد کهوسه وويل يو تن نۀ بلکې ټول بينچ د کيس داوريدنې خپل حق استعمالوي. جسټس کهوسه وويل دعدالت دسپکاوي په اړه ټول کيسونه يواځې محکمه بشپړوي. دسپريم کورټ څخه بهر ميډيا سره خبرو کې اعتزاز احسن وويل دارټيکل 10A دنافذيدو وروستو دعدالت دسپکاوي سل کلن قانون بدل شوى دى. احسن زياته کړه دغه کيس دبدعنوانۍ په اړه نۀ دى او دهغه دلائيل بيخي ساده دي. عدالت داپريل تر 13مې نيټې پورې اوريدنه ځنډولې او هيله کيږي احسن به دشورو دورځې پورې خپل دلائيل مکمل کړي.